
RAPORT
privind mandatarea primarului comunei Sadu ca reprezentant al comunei Sadu în Adunarea Generală a Asociației de Dezvoltare Intercomunitară “ECO” Sibiu să voteze pentru aprobarea încheierii Actului adiţional nr. 11 la “Contractul de delegare prin concesiune a gestiunii activității de colectare si transport a deșeurilor municipale în Zona 1 Sibiu” nr. 277/05.08.2016
La data de  05.08.2016, a fost încheiat de către ADI ECO Sibiu, în numele şi pe seama unităţilor administrativ-teritoriale membre din zona 1 Sibiu, “Contractul de delegare prin concesiune a gestiunii activității de colectare și transport a deșeurilor municipale în zona 1 Sibiu ” nr. 277/05.08.2016 cu operatorul S.C. SOMA S.R.L. ca urmare a implementării proiectului « Sistem de Management Integrat al deșeurilor în Județul Sibiu » cuprins în axa prioritară 2 din Programul Operațional Sectorial mediu 2007-2013.

I. Prin Actul Adițional nr. 5/13.12.2018, la Contractul nr.277/05.08.2016, de delegare prin concesiune a gestiunii activității de colectare si transport a deșeurilor municipale în Zona 1 Sibiu, s-a stabilit la art.10 alin.11 lit. b, faptul că ”pentru activitatea prevăzută la art. 10 alin. (10) lit. b), având în vedere prevederile pct. 4 din Anexa nr. 4 a OUG nr. 74/2018, pentru 50% din cantitatea totală de deșeuri reciclabile colectată separat costurile se vor acoperi în baza protocoalelor de colaborare încheiate între Asociația de Dezvoltare Intercomunitară ECO Sibiu și organizațiile care implementează obligațiile privind răspunderea extinsă a producătorului, iar pentru diferența de 50% din cantitatea totală de deșeuri colectată separate se facturează către unitățile administrative teritoriale”.
Totodată la data de 30.06.2022 a fost aprobat prin Hotărâre a Adunării Generale ADI “ECO” Sibiu și semnat Actul adițional nr. 10 la Contractul de delegare prin concesiune a gestiunii activității de colectare și transport a deșeurilor municipal în Zona 1 Sibiu nr. 277/05.08.2016 urmare a adresei Primăriei Municipiului Sibiu nr. 1259/26.03.2021 prin care a solicitat efectuarea demersurilor necesare în vederea actualizării modului de facturare de către operatorul de salubrizare SC SOMA Sibiu, în conformitate cu cele stabilite prin noul Regulament de Taxă, respectiv facturile pentru costurile generate cu colectarea și transportul cantităților de deșeuri reciclabile de pe raza municipiului Sibiu să fie  emise 100% către municipiul Sibiu, urmând ca sumele încasate de la OIREP -uri și din valorificarea deșeurilor reciclabile să fie virate către Municipiul Sibiu.
Față de această solicitare, a fost completat art. 10 alin. (11) lit.b cu o nouă literă cu următorul conținut: ”Prin excepție, în cazul Municpiului Sibiu, pentru activitatea prevăzută la art.10 alin.(10) lit.b, pentru cantitatea totală de deșeuri reciclabile colectată separat, costurile se vor acoperi în integralitate de către Municipiul Sibiu. ADI ECO Sibiu va vira la finele fiecărui an calendaristic către Municipiul Sibiu sumele obținute din valorificarea deșeurilor reciclabile plus contribuția achitată de Organizațiile care Implementează Obligațiile privind Răspunderea Extinsă a Producătorului, după achitarea contravalorii serviciului de sortare pentru deșeurile reciclabile colectate separat, de pe raza municipiului Sibiu.”
Solicitarea ADI ECO Sibiu privind aprobarea Actului adițional nr. 11 vine în contextul în care la data de 29 septembrie 2022 a fost emisă ORDONANŢA DE URGENŢĂ nr. 133 pentru modificarea şi completarea Ordonanţei de urgenţă a Guvernului nr. 92/2021 privind regimul deşeurilor, precum şi a Legii serviciului de salubrizare a localităţilor nr. 101/2006 care stipulează la art. 28^4 alin. (3) faptul că “în cazul modalităţii de plată prin taxă, asociaţiile de dezvoltare intercomunitară repartizează sumele aferente gestionării deşeurilor de ambalaje municipale încasate de la organizaţiile care implementează obligaţiile privind răspunderea extinsă a producătorilor către membrii asociaţi, proporţional cu cantităţile de deşeuri de hârtie, metal, plastic şi sticlă colectate din raza administrativ-teritorială a acestora, în vederea calculării şi aprobării de către autorităţile administraţiei publice locale ale fiecărei unităţii administrativ-teritoriale a reducerii taxei de salubrizare pentru de utilizatorii casnici.” Această prevedere regăsindu-se și la art. 41 alin. (3) din LEGEA nr. 101 din 25 aprilie 2006 a serviciului de salubrizare a localităţilor, republicată cu modificările și completările ulterioare, 

Prin urmare, pentru conformarea cu prevederile legislative în vigoare se impune modificarea lit. b) a alin. (11) a art. 10 introdusă prin Actul Adițional nr. 5/19.12.2018 la „Contractul de delegare prin concesiune a gestiunii activității de colectare și transport a deșeurilor municipale în Zona 1 Sibiu” care va avea următorul cuprins:
”b) Pentru activitatea prevăzută la art. 10 alin. (10) lit. b), către unitățile administrativ-teritoriale, care vor achita din taxa de salubrizare colectată de la utilizatorii casnici și non-casnici.  ADI ECO Sibiu va vira la finele fiecărui an calendaristic către fiecare unitate-administrativ teritorială sumele obținute din contribuția achitată de Organizațiile care Implementează Obligațiile privind Răspunderea Extinsă a Producătorului, proportional cu cantitățile colectate de pe raza fiecărui UAT”
De asemenea menționăm faptul că pentru Municipiul Sibiu prezenta modificare nu aduce nici o atingere cu privire la acoperirea costurilor în integralitate pentru cantitatea totală de deșeuri reciclabile colectate separat, fiind doar reformulată astfel încât să fie aplicabilă și celorlalte unități-administrativ teritoriale membre ADI ECO Sibiu din Zona 1 Sibiu.
II. Prin Actul Adițional nr. 10/30.06.2022, la Contractul nr. 277/05.08.2016, de delegare prin concesiune a gestiunii activității de colectare si transport a deșeurilor municipale în Zona 1 Sibiu, s-a actualizat Anexa nr.7 a Contractului de delegare, privind Indicatorii de Performanță.

Prin ORDONANŢA DE URGENŢĂ nr. 133 din 29 septembrie 2022 pentru modificarea şi completarea Ordonanţei de urgenţă a Guvernului nr. 92/2021 privind regimul deşeurilor, precum şi a Legii serviciului de salubrizare a localităţilor nr. 101/2006 precum și prin ORDONANŢA DE URGENŢĂ nr. 30 din 26 aprilie 2023 privind modificarea art. V din Ordonanţa de urgenţă a Guvernului nr. 133/2022 pentru modificarea şi completarea Ordonanţei de urgenţă a Guvernului nr. 92/2021 privind regimul deşeurilor, precum şi a Legii serviciului de salubrizare a localităţilor nr. 101/2006 se impune ca până la data de 31 decembrie 2023, autorităţile administraţiei publice locale ale unităţii/subdiviziunii administrativ-teritoriale sau, după caz, asociaţiile de dezvoltare intercomunitară au obligaţia, în aplicarea dispoziţiilor art. 17 alin. (5) lit. g) şi l) din Ordonanţa de urgenţă a Guvernului nr. 92/2021 privind regimul deşeurilor, aprobată cu modificări şi completări prin Legea nr. 17/2023, să aprobe încheierea unui act adiţional la contractele de delegare existente, în vederea includerii tuturor indicatorilor de performanţă aferenţi activităţilor prestate de operator pe fluxul deşeurilor municipale, inclusiv pentru includerea penalităţilor suportate de către operator în caz de neîndeplinire a acestora, stabilite la nivelul cheltuielilor cu contribuţia pentru economia circulară şi al cheltuielilor cu depozitarea deşeurilor pentru cantităţile de deşeuri municipale care depăşesc cantităţile destinate a fi depozitate corespunzătoare indicatorilor de performanţă.
  Totodată în situaţia în care unitatea/subdiviziunea administrativ-teritorială nu adoptă, individual sau în asociere, în termenul de 31 decembrie 2023, măsurile administrative 

necesare includerii în actele de atribuire a indicatorilor de performanţă aferenţi activităţii/activităţilor prestate de operator, inclusiv a penalităţilor în caz de neîndeplinire a acestora, Garda Naţională de Mediu aplică sancţiunile prevăzute la art. 62 alin. (1) lit. d) din Ordonanţa de urgenţă a Guvernului nr. 92/2021, aprobată cu modificări şi completări prin Legea nr. 17/2023.
	Prin urmare propunem reactualizarea Anexei nr. 7 la Contractul de delegare nr. 277/05.08.2022 care cuprinde următoarele modificări: 
·  indicatorii de performanță precum și penalitățile pentru nerealizarea lor au fost stabiliți, în vederea conformării cu prevederile art. 17 alin. (5) lit. g) din ORDONANŢĂ DE URGENŢĂ nr. 92 din 19 august 2021 privind regimul deşeurilor ( 70% din cantitatea de deșeuri de hârtie, metal, plastic și sticlă din deșeurile municipale, colectate separat, ca procentaj din cantitatea totală de deșeuri de hârtie, metal, plastic și sticlă din deșeurile municipale colectate din aria de operare și 22% din cantitatea de biodeșeuri colectata separat, raportata la totalul cantitatii de deseuri municipale colectată din aria de operare)
· Cantitatea de deșeuri de hârtie, metal, plastic și sticlă din deșeurile municipale colectate separat reprezintă cantitatea acceptată într-un an calendaristic de către stațiile/stația de sortare
· Cantitatea de deșeuri biodegradabile din deșeurile municipale colectate separat reprezintă cantitatea acceptată într-un an calendaristic de către stațiile/stația de compostare
· Contribuția pentru economia circulară și tariful de depozitare ca penalitate se va plăti și suporta de către operatorul de salubritate pentru cantitățile de deșeuri municipale destinate a fi depozitate care depășesc cantitățile corespunzătoare indicatorilor de performanță 
· În baza principiului poluatorul plătește și pentru implementarea instrumentului plătește pentru cât arunci, CEC-ul de 80 lei/to pentru anul 2023, respectiv 160 lei/tonă din anul 2024 se suportă de către orice persoană fizică sau juridică care încredințează la eliminare deșeurile municipale în limita indicatorilor de performanță prevăzuți în tabelul anterior.
· ADI ECO Sibiu va calcula și va aplica penalităţile de mai sus, respectiv va refuza la plată contravaloarea costurilor cu contribuţia pentru economia circulară, inclusiv contravaloarea costurilor cu depozitarea, pentru cantitatea de deşeuri reziduale, reziduuri sau deşeuri tratate, după caz, care depăşeşte cantitatea destinată a fi eliminată prin depozitare. 
· ADI ECO Sibiu va propune aprobării AGA ADI ECO aplicarea penalităților conform situației defalcate a acestora și cuvenite fiecărei unități administrativ-teritoriale membre ADI care vor fi suporate de operator și va emite o notificare către acesta în vederea emiterea unor facturi storno pentru sumele refuzate la plată sub formă de penalităţi pentru neîndeplinirea indicatorului de performanţă,
· Analiza îndeplinirii/neîndeplinirii indicatorilor de performanță se va realiza anual în urma analizei raportului anual al depus de operator, conform obligațiilor contractuale. În situația încetării contractului de delegare în decursul unui an calendaristic, analiza îndeplinirii/neîndeplinirii indicatorului de performanță se va realiza pentru fracțiunea de an în care s-au executat prestațiile în termen de 15 zile de la încetarea contractului (cu respectarea art. 49 din Contractul de delegare).

Astfel pentru punerea în aplicare a prevederilor contractuale și legislative anterior menționate, ADI ECO Sibiu va modifica operatorului de colectare și transport, S.C. SOMA S.R.L., Indicatorii de performanță, sens în care tarifele vor fi fundamentate pe acesti indicatori.
ADI “ECO” Sibiu în calitate de Delegatar, a întocmit și transmis documentele pentru care se solicită mandatul special ( Model Act adițional nr. 11 și Model Anexa 7 reactualizată privind Indicatorii de performanță) în baza prevederile art. 8 alin. (3) lit. d^2), art. 10 alin. (5) și alin. (5^1), art. 9 alin. (1) lit. h), art. 29 alin. (10) lit. e) și alin. (11) lit. i), art. 32 alin. (1) lit. c), art. 36 alin. (2) lit. h) din Legea nr. 51/2006 a serviciilor comunitare de utilități publice, republicată, cu modificările și completările ulterioare; prevederile art. 6 alin. (1) lit. i), lit. r), lit. s),  și art. 11 alin. (5) lit. c), art. 26 alin. (4), art. 33 alin. (4), art. 38 alin. (1) și alin. (2), art. 39 alin. (4) și art. 41 alin. (3) a Legii nr. 101/2006 a serviciului de salubrizare a localităților, republicată, cu modificările și completările ulterioare, în temeiul OUG nr. 92/2021 privind regimul deșeurilor – Anexa nr. 5 cu privire indicatorii minimi de performanță care trebuie incluși în contractele de delegare a gestiunii serviciului de salubrizare, respectiv art. 17 alin. (5) lit. g), lit. j) și lit. l), ORDONANŢĂ DE URGENŢĂ nr. 30 din 26 aprilie 2023 privind modificarea art. V din Ordonanţa de urgenţă a Guvernului nr. 133/2022 pentru modificarea şi completarea Ordonanţei de urgenţă a Guvernului nr. 92/2021 privind regimul deşeurilor, precum şi a Legii serviciului de salubrizare a localităţilor nr. 101/2006
 precum și în considerarea dispozițiilor art. 34 alin. (1) și art. 35 din „Contractul de delegare prin concesiune a gestiunii actvității de colectare și transport a deșeurilor municipale în Zona 1 Sibiu – Județul Sibiu, încheiat între S.C. SOMA S.R.L. și ADI ”ECO” Sibiu.
Astfel, luand act de cele mentionate mai sus, propun initierea unui proiect de hotarare privind mandatarea primarului comunei Sadu ca reprezentant al comunei Sadu în Adunarea Generală a Asociației de Dezvoltare Intercomunitară “ECO” Sibiu să voteze pentru aprobarea încheierii Actului adiţional nr. 11 la “Contractul de delegare prin concesiune a gestiunii activității de colectare si transport a deșeurilor municipale în Zona 1 Sibiu” nr. 277/05.08.2016.
SECRETAR GENERAL,
Delia-Paraschiva SĂVOIU

